الله عليكي يا مصر
لما حماكي ولادك ..
لما قلوبهم ثارت
قبل الكلام بكلام ..
بعد السنين انفجر
بركان مالوش آخر ..
والجد قال للولد
وحفيده شعبك قام ..
ترابك بجندي شهيد
يوم اتسقى بدمه ..
واليوم أخوه المصري
في الشرطة هان أمه ..
لكن ظهر الغضب
والشعب فاق م النوم ..
جه وقته يتحرك
ولا يوم يبات مظلوم ..
لما ابتدت تونس
قلنا احنا مش زيهم ..
لكن بصوت شعبك
قادرين نفوق زيهم ..
انهاردة الشعب أثبت
إنه قد المسئولية ..
قد إنك تبقي أمه
قد إيه كان الضحية ..
لما يرحل من في خيرك
عاش واتمرمغ سنين ..
وألقي نفسي بعيش في أرضك
مش بيأكلونا طين ..
يومها بس في حضني هاخدك
ولأمان أرضك ، سماكي
والله ما هتغمضلي عين ..
" رسالة من كل مصري لأ مه الحبيبة مصر "
بنـــــــــحــــــــــبــ ـــــــــك يــــــــــا مــــــــــــــــصـــــــ ــــر